Árið 1963 undirrituðu Bandaríkin , Bretland og Sovétríkin samning sem bannaði allar kjarnorkusprengingar ofanjarðar og í geimnum og þar með var bundinn endi á verkefnið . Fyrir hverja ferð innan sólkerfisins þyrfti á bilinu 500 til 1000 kjarnorkusprengjur . Þó þessar hugmyndir hljómi eins og hreinasti vísindaskáldskapur , þá eru Óríon-geimförin raunhæf , þau eru hagkvæmasta leiðin sem við þekkjum til að koma mönnum hratt til annarra pláneta , og þau eru enn sem komið er eina leiðin sem vísindamönnum hefur dottið í hug til að koma mönnum til annarra sólkerfa á tiltölulega stuttum tíma . Allar aðrar slíkar hugmyndir byggja á tækni sem ennþá er ekki til , eins og til dæmis samrunakjarnaofnum , en ef að vilji væri fyrir hendi mætti smíða Óríon-förin með þeirri tækni sem er til í dag .